Zwischn Wiesbadn und Frankfurt is zwar 1938 mit dem Bau ogfangt worn, aafgrund vom Zwoatn Wödkriag ham de Bauorbatn an da Streck nimma weida aafgnomma wern kenna und san dohea am 20. Oktoba 1941 endgülte eigstöt worn. Aaf dem gsamtn Obschnitt san bereits Rodunga duachgfiaht worn, es is aa am nordeastlichn Rand vom Frankfuata Flughofn des plante Autobahnkreiz mit da Reichsautobahn Frankfurt-Mannheim vo 1939 bis 1941 voalaife trassiert worn. A Autobahnkreiz war an dera Stö bereits in HaFraBa-Plän vo 1933 voagseng, do do a Obzweigung vo da Hauptstreck noch Wiesbadn odacht woa.